Alessandro Grandi
Alessandro Grandi, 1575/1580-1630, italiensk sanger og komponist, uddannet af Giovanni Gabrieli. Fra 1620 var Alessandro Grandi ansat som vicekapelmester ved Markuskirken i Venezia; senere virkede han i Bergamo. Han skrev bl.a. messer og bidrog til udviklingen af den koncerterende motet.
Alessandro Grandi betragtes som den, der indførte genrebetegnelsen cantata.